ང་ཚོའི་མི་རབས་འདི་ལ་བོད་ཀྱི་མེས་པོ་རྣམས་ཀྱིས་མཛེས་ཤིང་གཙང་བའི་ཁོར་ཡུག་ཅིག་མི་རབས་ནས་མི་རབས་བར་དུ་སྲུང་སྐྱོབ་བྱས་ནས་བཞག་ཡོད་ཅིང་།ང་ཚོའི་མི་རབས་འདིས་གངས་རིའི་ལྗོངས་ཀྱིས་མཚོན་པའི་བོད་ཁ་བ་ཅན་གྱི་ཁོར་ཡུག་ཕུན་སུམ་ཚོགས་པའི་ཞིང་ཁམས་ཤིག་གཏོར་བརླག་བཏང་དང་གཏོང་བཞིན་པའི་མཇུག་འབྲས་ལ།ཉེ་བའི་ལོ་ཤས་རིང་ནས་བོད་ཀྱི་འབྲི་ཆུ་དང་།རྨ་ཆུའི་སྨད་རྒྱུད་ཀྱི་ས་ཁུལ་སྤྱི་དང་བྱེ་བྲག་ལ་ཆུ་ལོག་དང་།ས་འགུལ།ཚ་བ་སོགས་མདོར་ན་མེ་ཆུ་ས་རླུང་སོགས་ཀྱི་འབྱུང་བས་འཇིག་པ་ཆེན་པོ་ཡོང་བའི་གནད་དོན་གཙོ་བོ་ནི།ང་ཚོའི་མི་རབས་འདིས་སྣོད་བཅུད་གཉིས་འདུས་པའི་ཁོར་ཡུག་གཏོར་བརླག་བཏང་བས་ལན་པ་ཡིན་པའི་ཕྱིར་ན།མའོ་ཙེ་ཏུང་གིས།གལ་སྲིད་རང་བྱུང་ཁམས་ལ་ངོས་འཛིན་ཐོབ་མེད་པ་དང་།ཡང་ན་ངོས་འཛིན་གསལ་པོ་ཐོབ་མེད་ཚེ་འགོག་རྐྱེན་ལ་ཐུག་ཡོང་གི་རེད་ལ།རང་བྱུང་ཁམས་ཀྱིས་ང་ཚོར་ཆད་པ་བཅད་ཡོང་གི་ཡིན་པ་དང་ངོ་བཟློག་བྱས་ཡོང་གི་རེད།ཅེས་གསུངས་པའང་ཁོར་ཡུག་སྲུང་སྐྱོབ་བྱ་དགོས་པའི་གལ་ཆེ་ཚུལ་སོགས་ཤེས་དགོས་པའི་ཆེད་དུ་གུས་པའང་དེ་རིང་གི་འཚོགས་འདུ་འདི་ལྟ་བུ་ལ་ཡོང་བ་ཡིན་ནོ།།